Dætur síra Ketils tvær áttu þeir síra Sigfús prófastur og prestur í Höfða og síra Þórlákur Jónsson í Húsavík er báðir voru uppi fyrir og um 18. aldar lokin, og var sagt að Lalli þessi hefði fylgt þeim báðum á mis, en þeir hefði vitað svo vel frá sér að hjá Sigfúsa presti hefði hann aldrei náð að komast nema að landamerkjum, en hjá síra Þórláki aldrei nema að túngarðinum, og eru ýmsar sögur um að hinir og þessir hafi átt að sjá hann (þ. e. Lalla) fylgja þeim og þeim er átti leið frá Húsavík að Höfða eða þaðan og þangað, og þekktist jafnan á því að hann hafði á höfði hatt þrísperrtan yfir lokkaparuki, og eru sögur þar um so fánýtar og fáfengilegar að ég get ekki verið að telja þær né tína.
Dætur séra Ketils voru tvær og eiginmenn þeirra séra Sigfús prófastur og prestur í Höfða og séra Þórlákur Jónsson í Húsavík er báðir voru uppi fyrir og um 18. aldar lokin. Sagt var að Lalli hefði fylgt þeim báðum til skiptis en þeir hefðu verið svo kænir að snúa á Lalla að hjá Sigfúsi presti hefði hann til dæmis aldrei náð að komast nema að landamerkjum en hjá séra Þórláki aldrei nema að túngarðinum. Ýmsar sögur um að hinir og þessir hafi átt að sjá Lalla fylgja þeim og þeim er átti leið frá Húsavík að Höfða eða þaðan og þangað. Þekktist Lalli jafnan á því að hann hafði á höfði þrísperrtan hatt yfir lokkahárkollu og eru sögur þar um svo fánýtar og fáfengilegar að þær verða ekki upptaldar né tíndar til hér.